23.11.2022.
LV
Eiropas Savienības Oficiālais Vēstnesis
L 303/19
KOMISIJAS DELEĢĒTĀ REGULA (ES) 2022/2291 (2022. gada 8. septembris), ar ko attiecībā uz heksahlorbenzolu groza I pielikumu Eiropas Parlamenta un Padomes Regulā (ES) 2019/1021 par noturīgiem organiskajiem piesārņotājiem (Dokuments attiecas uz EEZ)
EIROPAS KOMISIJA,
ņemot vērā Līgumu par Eiropas Savienības darbību, ņemot vērā Eiropas Parlamenta un Padomes Regulu (ES) 2019/1021 (2019. gada 20. jūnijs) par noturīgiem organiskajiem piesārņotājiem (1) un jo īpaši tās 15. panta 1. punktu, tā kā: (1)
Ar Regulu (ES) 2019/1021 tiek īstenotas saistības, kuras Savienība uzņēmusies saskaņā ar Stokholmas Konvenciju par noturīgajiem organiskajiem piesārņotājiem (2) un 1979. gada Konvencijai par gaisa pārrobežu piesārņojumu lielos attālumos pievienoto Protokolu par noturīgajiem organiskajiem piesārņotājiem (3).
(2)
Saskaņā ar Regulas (ES) 2019/1021 3. panta 1. punktu, bet ievērojot tās 4. pantu, vielas, kas norādītas minētās regulas I pielikumā, ir aizliegts ražot, laist tirgū un izmantot kā atsevišķi, tā maisījumos un izstrādājumos.
(3)
Heksahlorbenzols ir norādīts Regulas (ES) 2019/1021 I pielikumā, bet tam nav noteikta nejauša mikrokontaminanta (NMK) robežvērtība.
(4)
Regulas (ES) 2019/1021 15. panta 1. punkts Komisiju pilnvaro pieņemt deleģētos aktus, ar kuriem esošos I pielikuma ierakstus groza, lai tos pielāgotu zinātnes un tehnikas attīstībai.
(5)
Komisija ir konstatējusi heksahlorbenzola kā piemaisījuma klātbūtni dažās vielās, maisījumos un izstrādājumos, arī pesticīdos, hlorētos šķīdinātājos, tintēs, pārklājumos, krāsās un toneros, koksnes lietojumos, tekstilizstrādājumu lietojumos un plastmasā.
(6)
Lai nodrošinātu skaidrāku juridisko situāciju un atvieglotu izpildes panākšanu attiecībā uz tādu vielu, maisījumu vai izstrādājumu izmantošanu, kuri satur heksahlorbenzolu kā netīšu mikrokontaminantu, heksahlorbenzolam būtu jānosaka NMK robežvērtība 10 mg/kg (0,001 masas %).
(7)
Tāpēc Regula (ES) 2019/1021 būtu attiecīgi jāgroza,
IR PIEŅĒMUSI ŠO REGULU.
1. pants Regulas (ES) 2019/1021 I pielikumu groza saskaņā ar šīs regulas pielikumu.
2. pants Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
(1) OV L 169, 25.6.2019., 45. lpp. (2) OV L 209, 31.7.2006., 3. lpp.
(3) OV L 81, 19.3.2004., 37. lpp.